ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ህንዲ፡ 'ዝሰኸረ' ዶክተር ንነፍሰጾር ኣደ ብዘካየዶ መጥባሕቲ ኣደን ዕሸልን ሞይቶም 29 ሕዳር 2018 ምንጪ ስእሊ, Getty Images መግለጺ ስእሊ, እታ ኣደን እቲ ዕሸልን ድሕሪ እቲ መጥባሕቲ ድሕሪ ሒደት ሰዓታት ሞይቶም ኣብ ህንዲ ዞባ ጉጃራት፡ ሓደ ዶክተር ብመስተ ተሰኒፉ እንከሎ፡ ኣብ ልዕሊ ሓንቲ ነፍሰጾር ኣደ ናይ መሕረስቲ መጥባሕቲ ብምክያዱ ከምዝተኣስረ ፖሊስ ንቢቢሲ ሓቢሩ። እቲ ህጻን ድሕሪ እቲ መጥባሕቲ ሽዑንሽዑ ክመውት ከሎ እታ ኣደ'ውን ኣይጸንሐትን። ፖሊስ ብዝገበሮ ናይ ትንፋስ መርመራ፡ እቲ ዶክተር ሰኺሩ ምንባሩ ከም ዝተረጋገጸ ይሕብር። እቲ ሞት ዘጋጠመ፡ ብሰንኪ ሸለልትነት ድዩ ወላስ ካልእ ሕክምናዊ ምኽንያታት ምጽራያት ይግበር ኣሎ። ዶክተር ፒጀይ ላክሃኒ፡ ኣብቲ ብመንግስቲ ዝውነን ሶንቫላ ዝተብሃለ ሆስፒታል ን15 ዓመታት ዝሰርሐ፡ ምኩር ሓኪም ኢዩ። ብመጥባሕቲ ምሕራስ ማዕረ ክንደይ ዘስግእ'ዩ?
